|  |  |
| --- | --- |
| I følge liste |  |

|  |  |  |  |
| --- | --- | --- | --- |
| Saksnr.: | Deres ref.: | Saksbehandler: | Dato: |
| 2016/3906-31 |  | Atle Sander | 27.06.2018 |

**Melding om vedtak - Endring av rekkefølgebestemmelser om V23-krysset på E6 VED gARDERMOEN nÆRINGSPARK**

Formannskapet har i møte den 19.06.2018, under FSK-sak 129/18, vedtatt reguleringsendringer innenfor Gardermoen Næringspark og Jessheim Nord. Det gjelder disse reguleringsplanene:

* Områdereguleringsplanen for Gardermoen Næringspark II b+c (planid 319), vedtatt 06.06.2011 (§§ 2.5.1 og 2.5.2).
* Områdereguleringsplanen for Nordre del av Gardermoen Næringspark I (planid 347), vedtatt 08.03.2016 (§ 2.6.1).
* Områdereguleringsplanen for Jessheim Nord (planid 364), vedtatt 01.12.2014 (§ 4.1).
* Detaljreguleringsplan for felt K2 og K6 i Gardermoen Næringspark II b+c (planid 377), vedtatt 15.06.2015 (§ 2.3).
* Detaljreguleringsplan for LHL (planid 365), vedtatt 01.12.2014, med mindre endring 18.10.2016 (§ 3.1).

Nevnte reguleringsplaner har fått ny rekkefølgebestemmelse om V23-krysset på E6. Det åpnes nå for å kunne bygge ut næringstomtene før V23-krysset eller tilsvarende alternativ er ferdig bygd, mot utbyggers bidrag til finansiering sikret i infrastrukturavtale med Statens vegvesen, og mot at utbygging er forsvarlig utfra trafikksikkerhet på E6 og lokalvegnett.

For å se saken kan du gå inn på kommunens nettsider under menyvalget høringer: <https://www.ullensaker.kommune.no/horinger/>

Dokumentene i saken er også lagt ut på Servicetorget og biblioteket i Rådhuset og biblioteket på Kløfta. Du kan også ta kontakt med saksbehandler dersom du ønsker å få dokumentene sendt i posten.

Vedtaket kan påklages til Fylkesmannen, i henhold til plan- og bygningslovens §§ 1-9 og 12-12, samt forvaltningslovens kap. VI. Eventuelle klager må legges frem skriftlig, merkes med ref.nr 16/3906 og sendes tilkommunen på [postmottak@ullensaker.kommune.no](mailto:postmottak@ullensaker.kommune.no).

Klagen kan også sendes per post til**:**

Ullensaker kommune

Areal og landbruk

Postboks 470

2051 Jessheim.

**Klagen må sendes inn senest 13.08.2018.**

Eventuelle krav om erstatning eller innløsning må fremsettes innen **3 -tre- år** fra denne offentlige kunngjøringen av vedtaket, jfr. plan- og bygningslovens §§ 15-2 og 15-3. Eventuelle krav må fremsettes skriftlig for Ullensaker kommune.

Vedtaket er gjort med hjemmel i plan- og bygningslovens § 12-12 og 12-14.

Med hilsen

Atle Sander  
seniorrådgiver

Regulering

Saksdokumenter:

1. Særutskrift fra vedtak i Formannskapet, den 19.06.2018.
2. Høringsbrev om forslag til endrete rekkefølgebestemmelser, datert 16.04.2018.

*Dokumentet er ekspedert, og elektronisk godkjent uten signatur.*